Naujoji Vilnia

Naujoji Vilnia – Vilniaus miesto dalis, esanti į rytus nuo miesto centro, pakeliui į Mickūnus. Praeina Vilniaus–Daugpilio geležinkelis keliai  ir , yra Naujosios Vilnios geležinkelio stotis, elektrinių traukinių Kaunas–Vilnius galutinė stotis, elektrodepas.

Yra Naujosios Vilnios šv. Kazimiero bažnyčia, Naujosios Vilnios Švč. Mergelės Marijos Taikos Karalienės bažnyčia, Vilniaus šv. apaštalų Petro ir Povilo cerkvė, Naujosios Vilnios poliklinika, Respublikinė Vilniaus psichiatrijos ligoninė, kelios bibliotekos, paštas, knygynas „Vaga“, stadionas, kultūros namai, kūrybos centras, Gerovės parkas, Valstybinė teismo medicinos tarnyba.

 Etimologija 

1860–1862 m. nutiesus geležinkelį, prie Vilnios upės įkurta geležinkelio stotis buvo pavadinta . Toks pavadinimas labiau siejosi su Vilniaus gubernijos miestu Vileika, kuris buvo už 100 km į rytus nuo šios stoties. Vileika – tai slaviškas maloninę reikšmę turintis vedinys iš Neries slaviško pavadinimo Vilija. Dėl kalbų maišymo apslavėjusių vietos gyventojų taip vadinama ir Vilnios upė. Tad naujoji geležinkelio stotis pavadinta pro šalį tekančios upės slavišku vardu Vileika, tik prie jo pridėtas pažyminys Naujoji ().Naujosios Vilnios seniūnija. Vilnijosvartai.lt (tikrinta 2023-07-28). 1904 m. buvo pavadinta kaip Novovileiskas (), vėliau lietuviškai vadinta Nauja Vilnia, XX a. 2-ojoje pusėje nusistovėjo įvardžiuotinė forma Naujoji Vilnia.

 Istorija 

Naujosios Vilnios gyvenvietė išaugo iš čia pradėtų statyti gamyklų ir fabrikų. Pirmąjį fabrikėlį, gaminusį popierių čia apie 1630 m. pastatė Balceris Reinertas (tuo metu gyvenvietė dar vadinta Rokantiškėmis) ir vėliau atidavė jį kraičio savo dukrai Daratai, tekėjusiai už Tochtermano.

Tapo miesteliu XIX a. 2-ojoje pusėje, 1860 m. nutiesus Peterburgo–Varšuvos geležinkelį ir įsteigus geležinkelio stotį, miestelyje apsigyvenus geležinkelininkams. XIX a. pabaigoje buvo įkurti medžio apdirbimo, odų, mielių, dalgių, peilių ir pasagvinių fabrikai. 1903 m. balandžio 2 d. pirmąkart gavo miesto teises (minima kaip ), visų pirma dėl pramonės išvystymo. 1911 m. pastatyta neogotikinio stiliaus Naujosios Vilnios šv. Kazimiero bažnyčia. 1920 m., Lenkijai okupavus Vilniaus kraštą, dauguma fabrikų buvo uždaryti. 1933 m. prie miesto prijungti 5 kaimai (Jabłonówka, Wierzby Polskie, Poręby Górańskie, Żwirble Dolne, Żwirble Górne) iš Mickūnų valsčiaus. Naujoji Vilnia Lietuvai grąžinta 1939 m. kartu su Vilniumi. 1939 m. Lietuvą užėmus TSRS, buvo įkurta karinė bazė.

1940–1941 m. iš Naujosios Vilnios geležinkelio stoties į Sibirą tremtin buvo vežami pirmieji lietuvių, lenkų ir kitų tautybių žmonės. Čia buvo paskutinė stotelė Lietuvoje. Šiems įvykiams atminti pastatytas paguldytas kryžius ir garvežys su vagonais. 1942 m. Vilniaus geto žydai partizanai susprogdino geležinkelį prie Naujosios Vilnios.

1941–1942 m. per Vokietijos okupaciją miestelyje buvo TSRS karo belaisvių stovykla (~5000 jų žuvo). Stovyklos aukos buvo laidojamos Naujosios Vilnios karo belaisvių kapinėse. 1944 m. liepą per TSRS ir Vokietijos kariuomenių kovas Naujoji Vilnia sudegė, atstatyta po karo. 1946 m. rugpjūčio 3 d. tapo apskrities pavaldumo miestu. Nors 1947 m. lapkričio 12 d. Naujoji Vilnia buvo prijungta prie Vilniaus, bet 1950 m. vėl gavo atskiro miesto teises (rajoninio pavaldumo). 1952 m. gruodžio 22 d. miestas (kaip Nauja Vilnia) gavo srities pavaldumo teises. 1957 m. gruodžio 16 d. galutinai prijungta prie Vilniaus miesto.


Iki 1990 m. veikė „Neries“ žemės ūkio mašinų, „Žalgirio“ metalo staklių, „Spalio“, „Spalio 40-mečio“, „Statybos apdailos mašinų“ gamyklos, vyno darykla. XX a. 8–9 dešimtmetyje pastatyta daugiaaukščių gyvenamųjų namų kvartalų. 1990 m. Lietuvai atkūrus nepriklausomybę, didelės Naujosios Vilnios įmonės bankrutavo, išaugo nedarbas.

|}

 Gyventojai 


 Žymūs žmonės 
 1926 m. birželio 22 d. Naujojoje Vilnioje gimė žymus lenkų rašytojas, scenaristas, režisierius Tadas Konvickis.

 Švietimo ir mokymo įstaigos 
 Vilniaus kolegija, Pedagogikos fakultetas

 Darželiai 
 Vilniaus lopšelis-darželis „Paslaptis“
 Vilniaus lopšelis-darželis „Saulėtekis“
 Vilniaus lopšelis-darželis „Vilnelė“
 Vilniaus lopšelis-darželis „Žuvėdra“
 Vilniaus specialusis lopšelis-darželis „Coliukė“

 Mokyklos 
 Vilniaus „Laisvės“ gimnazija
 Marinos Mižigurskajos privati gimnazija
 Vilniaus „Žaros“ gimnazija
 Vilniaus Juzefo Ignacijaus Kraševskio gimnazija
 Vilniaus Barboros Radvilaitės progimnazija
 Vilniaus Vilnios pagrindinė mokykla
 Vilniaus „Atžalyno“ pradinė mokykla
 Vilniaus „Žaliakalnio“ pradinė mokykla
 Vilniaus 3-oji politechnikos mokykla

 Meninio ugdymo įstaigos 
 Vilniaus Naujosios Vilnios moksleivių kūrybos namai
 Vilniaus Justino Vienožinskio dailės mokykla
 Vilniaus Naujosios Vilnios muzikos mokykla
 Naujosios Vilnios kultūros centras

 Sportas 
 Futbolas 

Buvę futbolo klubai:
 FK Granitas Vilnius
 FK Žalgiris Naujoji Vilnia

 Susisiekimas 

Yra Naujosios Vilnios geležinkelio stotis. Išvystytas susisiekimas su kitomis miesto dalimis: kursuoja tiesioginiai autobusai į Pavilnį, stotį, Antakalnį, senamiestį, Centrą, Mickūnus, Grigaičius, Gurius, Rudaminą.

 Šaltiniai 

 Literatūra 





 Nuorodos 
 Naujosios Vilnios istorija ir dabartis